3. ΝΟΜΟΘΕΤ. ΔΙΑΤΑΓΜΑ υπ' αριθ. 1390 της 22 Μαΐου/5 Ιουν. 1942. Περί αναστολής διώξεως και παραγραφής αδικημάτων τινών. Αποσβέννυνται δια παραγραφής τα μέχρι 31 Δεκ. 1941 τελεσθέντα πταίσματα και πλημμελήματα, πλην της κλοπής, ζωοκλοπής και ζωοκτονίας, πλαστογραφίας, ιδιοποιήσεως, αισχροκερδείας και νοθείας και εν γένει παραβάσεων του αγορανομικού κώδικος, εκβιάσεως, περί μονοπωλείου ναρκωτικών, καταπιέσεως, παραχαράξεως, κιβδηλίας, λαθρεμπορίας και των δια των ποινών αυτής τιμωρουμένων παραβάσεων, του νόμου περί επιταγών, των νόμων προς καταπολέμησιν του Κομμουνισμού κλπ. Επίσης προβλέπεται δυνητική αναστολή της διώξεως επί κακουργημάτων, τελεσθέντων μέχρις 28 Οκτ. 1940. Ετροποποιήθη υπό των: α)Ν.Δ. 1643 της 16 Ιουλ./18 Αυγ. 1942 περί συμπληρώσεως και τροποποιήσεως του Ν.Δ. 1390/1942 και β)Νόμου 246 της 12/16 Ιουν. 1943 περί τροποποιήσεως και συμπληρώσεως των Ν.Δ. 1390/1942 και 777/1941. Εκυρώθη δια το χρονικόν διάστημα καθ' ο ίσχυσεν υπό του άρθρ. 3 §8 του Ν.Δ. 624/1948 (τόμ. 1). 9.Γ.ε.2-3 Αμνηστία

[Source: greek_legal_code_raptarchis | Tokens: 888]